OXYLOANS
రుణపరపతిలో భారత్‌ రూ.30వేల కోట్ల టర్నోవర్‌
హైదరాబాద్‌,జూలై 18: ఆక్సిలోన్స్‌సంస్థలు పదివేల మందికిపైగా రిజిస్టరు అయిన పర పతిదారులు ఉన్నారని, వీరిలో 1300మందికిపైగా పంపిణీదారులు ఉన్నట్లు ఆక్సిలోన్స్‌ వ్యవస్థాపకు లు సిఇఒ రాధాకృష్ణ తటవర్తి అన్నారు. మొత్తం 1064మంది బకాయిదారులు, 260 మంది రుణదాతలు తమవద్ద రిజిష్ట రు అయినట్లు తెలిపారు. అయితే వీరిలో 43మంది రుణాలిచ్చే ప్రము ఖులు మాత్రమేక్రియాశీలకంగా ఉన్న ట్లు రాధాకృష్ణ వెల్లడించారు. పి2పి బిజినెస్‌పరంగారిజర్వుబ్యాంకు మార్గ దర్శకాలు జారీచేయాలని గడచిన కొంతకాలంగా సంస్థ కోరుతూ వస్తున్నదని, పి2పిని వాస్తవానికి నాన్‌డిపాజిట్‌ సమీకరణగా గుర్తిస్తార న్నారు.
రెండుకోట్ల మూలధనంతో పి2పి రుణపర పతి ఉండాలని, గరిష్టంగా ఒక వ్యక్తి రెండు కోట్లు మాత్రమే రుణపరపతి పొందేలాఉండాలని సూచిం చారు. సుపరిపాలనపరంగా మంచి డైరెక్టర్ల బోర్డు ఆన్‌లైన్‌లోనే కాకుండా ఆఫ్‌లైన్‌ విధానంలో కూడా ప్రోత్సహించాల్సి ఉంటుందని అన్నారు. అంతర్జాతీ యంగా పి2పి రుణపరపతి మార్కెట్‌ 2025నాటికి లక్షకోట్ల డాలర్లకు చేరుతుందని రాధాకృష్ణ వెల్లడిం చారు. పి2పి రుణపరపతిలో అటు రుణాలు తీసు కునేవారికి, పరపతి కల్పించేవారికి మంచి అవకాశా లు లభిస్తాయన్నారు. అమెరికా, బ్రిటన్‌, చైనాల్లో ఈరంగంలో మంచివృద్ధిని సాధించాయ న్నారు.
పి2పి ఫైనాన్స్‌ అసోసియేషన్‌ గణాంకాలను పరిశీలిస్తే ప్రపంచవ్యాప్తంగా 2.2 మిలియన్‌ పౌండ్లు 2012లో ఉంటే 4.4 బిలియన్‌ పౌండ్లు 2015లో టర్నోవర్‌ పెరిగిందన్నా రు. భార త్‌లో కూడా 30వేల కోట్ల మార్కెట్‌కు చేరుకు నే అవకాశం ఉందన్నారు. గడచిన ఏప్రిల్‌లోనే ఆర్‌బిఐ పి2పి రుణపరపతిపై ముసాయిదా నిబంధనలను రూపొందించి జారీచేసిందని, అధికారుల వివరాల ప్రకారం ఆర్థిక మంత్రిత్వ శాఖ తమతమ సిఫారసులను కేంద్రబ్యాంకుకు అందించిం దన్నారు. భారత్‌లో జారీ అయిన వందరుణాల్లో సుమారు 17రుణాలను బ్యాం కులు జారీచేస్తే మిగిలిన 83 రుణాలు స్నేహితులు, కుటుంబసభ్యులు, ఇతర ప్రైవేటుసంస్థలు జారీచేసా యన్నారు. 83మందిలో11మంది స్నేహితులు కుటుం బ సభ్యులునుంచి రుణపరపతి పొందారని, మిగిలిన 72 మంది ప్రైవేటు సంస్థలవైపే వెళ్లినట్లు తేలింది.